Lauksaimniecības dzīvnieku

audzētāju biedrību un organizāciju

vērtēšanas komisijai

02.12.2021.

Iesniegums

**Par Gaļas liellopu audzēšanas programmas pārejas perioda pagarināšanu**

Gaļas šķirņu liellopu audzēšanas organizācijas un Zemkopības ministrijas Veterinārais un pārtikas departaments ir vienojušies par infekciozo rinotraheīta - pustulozā vulvovaginīta un govju virusālās diarejas izmeklējumu iekļaušanu 2022. gada Dzīvnieku infekcijas slimību valsts uzraudzības plānā ar atsauci uz Gaļas liellopu audzēšanas programmas Gaļas šķirņu vaislas buļļu un to bioprodukta sertifikācijas kārtības 2.9. punktu.

Gaļas liellopu audzēšanas programmas gaļas šķirņu vaislas buļļu un to bioprodukta sertifikācijas kārtības pārejas periods attiecībā uz veterināro izmeklējumu prasībām tiek pagarināts no 20.12.2021. līdz PVD izstrādātā Dzīvnieku infekcijas slimību valsts uzraudzības 2022. gada plāna pieņemšanas brīdim.

Tas vienkāršos buļļu īpašnieku un veterinārārstu darbu un izpratni par to, kādus veterināros izmeklējumus ir jāveic sertificējamajiem gaļas šķirņu vaislas buļļiem.

Latvijas Šķirnes dzīvnieku audzētāju savienība

ciltsdarba speciālists Māris Līdaks

Latvijas Gaļas liellopu audzētāju asociācija

ciltsdarba speciāliste Ieva Freidenfelde

Dokuments ir parakstīts ar drošu elektronisko parakstu un satur laika zīmogu.